OpenLLM-France/wikimedia huggingface dataset:
# West Little River

West Little River és una concentració de població designada pel cens dels Estats Units a l'estat de Florida. Segons el cens del 2000 tenia 32.498 habitants.

## Demografia

Segons el cens del 2000, West Little River tenia 32.498 habitants, 9.519 habitatges, i 7.386 famílies. La densitat de població era de 2.739,6 habitants/km².
Dels 9.519 habitatges en un 33,5% hi vivien nens de menys de 18 anys, en un 41,7% hi vivien parelles casades, en un 27,2% dones solteres, i en un 22,4% no eren unitats familiars. En el 17,5% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,39 i el nombre mitjà de persones que vivien en cada família era de 3,75.
Per edats la població es repartia de la següent manera: un 28,3% tenia menys de 18 anys, un 10,2% entre 18 i 24, un 27,4% entre 25 i 44, un 22,6% de 45 a 60 i un 11,4% 65 anys o més.
L'edat mediana era de 34 anys. Per cada 100 dones de 18 o més anys hi havia 92,5 homes.
La renda mediana per habitatge era de 26.686 $ i la renda mediana per família de 29.013 $. Els homes tenien una renda mediana de 22.058 $ mentre que les dones 20.524 $. La renda per capita de la població era de 12.026 $. Entorn del 24,7% de les famílies i el 29% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Little River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- West Little River». American Fact Finder. Oficina del Cens dels Estats Units, 12-01-2010.
# Gugelhupf

El gugelhupf, kugelhopf o kouglof (etim. caputxa -gugel- de llevat -hupf-), anomenat bàbovka a Txèquia i a Eslovàquia, és una especialitat culinària centreeuropea que consisteix en una mena de pa de pessic en forma de muntanya. Sol consumir-se durant les festes de Nadal.
Presenta una certa similitud amb els anomenats Bundt cakes anglosaxons, també coneguts per Bäbe i Radon, i el panettone italià.
Existeixen diverses receptes. Els ingredients utilitzats en la recepta tradicional són la farina, els ous, la llet, la mantega, ametlles, panses i llevat. Sovint es decora amb sucre de llustre o xocolata. Altres versions porten pell de taronja o llimona picada. La versió vienesa és marbrejada, combinant el pa de pessic neutre amb el de xocolata. En algunes pastisseries es serveix amb nata, i a Alemanya es serveix amb mantega i melmelada.
El motllo utilitzat per coure el gugelhupf és circular amb ranures angulades a la part exterior i una obertura al centre. Aquesta forma ajuda a repartir l'escalfor uniformement.
Tot i que s'associa especialment amb Àustria, on és considerat una especialitat nacional, els seus orígens són incerts. S'han trobat motllos similars als de gugelhupf al jaciment de Carnunt, prop de Viena, però en general es pot trobar a la majoria de territoris de l'antic Imperi Austrohongarès. Una altra llegenda explica que el van crear els habitants d'Alsàcia en honor dels Reis d'Orient, oferint-los un pastís amb la forma del seu turbant en el seu pas per la zona.
Tot i que el seu origen és humil va ser molt popular entre l'aristocràcia austríaca. Maria Antonieta, arxiduquessa d'Àustria, va introduir-lo a la cort de Versalles. Francesc Josep i Sissí solien prendre'n habitualment quan estiuejaven a la zona dels llacs de Salzkammergut, on hi havia la famosa pastisseria Zauner.

## Referències

* 1 2 «Gugelhupf - bizcocho de Austria» (en castellà). [Consulta: 27 gener 2021].
* ↑ consol. «Kugelhopf alsacià» (en castellà), 25-12-2019. [Consulta: 22 desembre 2022].
* ↑ «Gugelhupf - El bizcocho tradicional centroeuropeo» (en castellà), 03-04-2018. [Consulta: 27 gener 2021].
* 1 2 3 4 «German Food Guide & Directory». [Consulta: 27 gener 2021].
* 1 2 3 4 «Gugelhupf: Best Kugelhopf Recipes from Austria» (en anglès americà). [Consulta: 27 gener 2021].
* 1 2 3 «The Gugelhupf cake». [Consulta: 27 gener 2021].
# Platja de Tavellera

La platja de Tavellera, o platja de Taballera, és una platja natural del municipi del Port de la Selva (Alt Empordà), situada a la badia del Golfet, entre el cap de la Cabassa a ponent i el cap Ravener a llevant, a uns sis quilòmetres de la població, dins del Parc Natural del Cap de Creus. Té una longitud de 135 metres i una amplada mitjana d'uns quinze. Està composta de sorra gruixuda i petites pedres planes. El pendent d’entrada al mar no és gaire pronunciat els primers metres però de seguida augmenta el desnivell. S'hi practica el nudisme.
Al costat de ponent de la platja hi ha dues petites construccions: la barraca d'en Piella i un refugi.

## Galeria

* Barraca d'en Piella
* Refugi

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* 1 2 «Taballera». Catalunya.com.
* ↑ Crestas, Pako. Les platges de la Costa Brava. De Cadaqués al Port de la Selva. Valls: Cossetània, maig 2016, p. 106-107. ISBN 978-84-9034-407-1.
# Griva de Sri Lanka

La griva de Sri Lanka (Zoothera imbricata) és un ocell de la família dels túrdids (Turdidae).

## Hàbitat i distribució

Sibley

## Taxonomia

Considerada antany una subespècie de Zoothera aurea a la classificació del Congrés Ornotològic Internacional versió 11.1 figura com una espècie de ple dret.

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
# Internationaux de Strasbourg 2010

El torneig d'Estrasburg 2010, oficialment conegut com a Internationaux de Strasbourg 2010, és un esdeveniment de tennis femení sobre terra batuda que pertany als International tournaments de la WTA. La 24a edició del torneig es va celebrar entre el 15 i el 22 de maig de 2010 al Centre Sportif de Hautepierre a Estrasburg, França.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1/WC | M. Xaràpova | 6 | 6 | |
| Q | D. Evtimova | 3 | 0 | | 1/WC | M. Xaràpova | 7 | 6 |
| | J. Görges | 6 | 7 | | | J. Görges | 6² | 1 |
| 6 | S. Bammer | 1 | 6⁶ | | | | | | 1/WC | M. Xaràpova | 4 | 6 | 6 |
| 3/WC | V. Razzano | 6 | 3 | 2 | | | | | 5 | A. Medina Garrigues | 6 | 2 | 2 |
| | S. Arvidsson | 3 | 6 | 6 | | S. Arvidsson | 2 | 5 | | | | | |
| | L. Hradecká | 4 | 0 | r | 5 | A. Medina Garrigues | 6 | 7 | | | | | |
| 5 | A. Medina Garrigues | 6 | 3 | | | | | | | | | | | 1/WC | M. Xaràpova | 7 | 6 |
| 7 | A. Sevastova | 6 | 6 | | | | | | | | | | | | K. Barrois | 5 | 1 |
| | S. Vögele | 1 | 2 | | 7 | A. Sevastova | 1 | 5 | | | | | |
| | Y. Meusburger | 5 | 3 | | | K. Barrois | 6 | 7 | | | | | |
| | K. Barrois | 7 | 6 | | | | | | | K. Barrois | 2 | 6 | 7 |
| 8 | E. Baltacha | 2 | r | | | | | | | V. King | 6 | 2 | 6⁶ |
| | A. Rodiónova | 1 | | | | A. Rodiónova | 4 | 5 | | | | | |
| | A. Cornet | 3 | 2 | | | V. King | 6 | 7 |
| | V. King | 6 | 6 | | | | | |

## Quadre doble femení

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Chuang Chia-jung Lucie Hradecká | | |
| | Alizé Cornet Vania King | w/o | | | Alizé Cornet Vania King | 6 | 6 | |
| 3 | Julie Coin Marie-Ève Pelletier | 6$^4$ | 4 | | Jill Craybas Julia Görges | 1 | 2 | |
| | Jill Craybas Julia Görges | 7 | 6 | | | | | | | Alizé Cornet Vania King | 3 | 6 | [10] |
| | Claire Feuerstein Stéphanie Foretz | 3 | 2 | | | | | | 2 | Al·la Kudriàvtseva Anastassia Rodiónova | 6 | 4 | [7] |
| 4 | Kristina Barrois Jasmin Wöhr | 6 | 6 | 4 | Kristina Barrois Jasmin Wöhr | 1 | 6 | [6] |
| WC | Kristina Mladenovic Selima Sfar | 2 | 4 | 2 | Al·la Kudriàvtseva Anastassia Rodiónova | 6 | 3 | [10] |
| 2 | Al·la Kudriàvtseva Anastassia Rodiónova | 6 | 6 | | | | | |

## Enllaços externs

* Web oficial
Estrasburg :
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024 :
Sony Ericsson WTA Tour 2010
< 2009
2011 > :
WTA Tour Championships, Doha  · WTA Tournament of Champions, Bali :
# Taimuraz Friev Naskidaeva

Taimuraz Friev Naskidaeva (Vladikavkaz, Ossètia del Nord, Rússia, 15 de setembre de 1986) és un esportista català d'origen rus que competeix en la modalitat de lluita lliure. És membre del Club de la Lluita Olímpica de la Mina, a Sant Adrià de Besòs.
Friev va esdevenir campió d'Espanya en tres ocasions (2013, 2014 i 2016) en la categoria de 84 quilos i va realitzar la seva primera participació en els Jocs Olímpics de 2016 en la de 74 kg.

## Biografia

Friev va néixer i es va criar a la capital d'Ossètia del Nord, considerada el bressol de la lluita olímpica. Va ser medallista mundial júnior amb Rússia, però als 24 anys va decidir emigrar a Catalunya amb la seva família per trobar feina.
Mentre buscava feina i després d'estar instal·lat durant un temps a Cornellà de Llobregat (juntament amb altres immigrants d'origen osseti), el 2011 va començar a visitar el Club de la Lluita Olímpica de la Mina de Sant Adrià de Besòs. Lesionat quan va arribar, allà van veure el seu potencial i van contactar amb la Federació Catalana de Lluita. Aquesta ho va comunicar a la Federació Espanyola de Lluita, i un any després li va ser concedida la doble nacionalitat.

## Trajectòria esportiva
### Competicions nacionals

* Campionat d'Espanya 2013 (San Javier, 84 kg) – Campió
* Campionat d'Espanya 2014 (Madrid, 86 kg) – Campió
* Campionat d'Espanya 2016 (San Javier, 74 kg) – Campió

### Competicions nternacionals

* Campionat d'Europa 2013 (Tblisi, Lliure 84 kg) – 12è
* Jocs del Mediterrani 2013 (Mersin, Lliure 74 kg) – 8è
* Mundial 2013 (Budapest, Lliure 74 kg) – 5è
* Campionat d'Europa 2014 (Vantaa, Lliure 74 kg) – 11è
* Jocs Europeus 2015 (Bakú, Lliure 86 kg) – 9è
* Mundial 2015 (Las Vegas, Lliure 86 kg) – 23è
* Jocs Olímpics d'estiu 2016 (Rio de Janeiro, Lliure 74 kg) – 13è

## Referències

* 1 2 Romero, Gonzalo «Taimuraz Friev i la tasca de situar el barri de la Mina al mapa mundial». Ara, 30-07-2016 [Consulta: 19 gener 2017].
* ↑ «Taimuraz Friev Naskidaeva». Gran Enciclopèdia Catalana. Barcelona: Grup Enciclopèdia Catalana.
* ↑ Roche, Paco «Taimuraz Friev, algo más que una plaza olímpica - Marca.com» (en castellà). Marca, 08-05-2016 [Consulta: 19 gener 2017].
* ↑ Cordovilla, Anna «Teimuraz, el ruso que pondrá la Mina en el mundo» (en castellà). Mundo Deportivo, 27-07-2016 [Consulta: 19 gener 2017].
* 1 2 3 «Lucha Libre Olímpica - Sénior» (PDF) (en castellà). Federació Espanyola de Lluites Olímpiques i Disciplines Associades. Arxivat de l'original el 8 de juliol 2016. [Consulta: 20 gener 2017].
* 1 2 3 4 5 6 «Taimuraz Friev Naskidaeva» (en castellà). Comitè Olímpic Espanyol. [Consulta: 20 gener 2017].
* 1 2 «Taimuraz Friev permite soñar a la lucha española con otra medalla» (en castellà). Europa Press [Madrid], 30-07-2016 [Consulta: 20 gener 2017].
* ↑ «Friev, un combat i a casa». L'Esportiu de Catalunya [Rio de Janeiro], 20-08-2016 [Consulta: 20 gener 2017].
# Jan Železný

Jan Železný (Mladá Boleslav, Txecoslovàquia 1966) és un atleta txec, ja retirat, considerat un dels millors especialista en el llançament de javelina i guanyador de quatre medalles olímpiques.

## Biografia

Va néixer el 16 de juny de 1966 a la ciutat de Mladá Boleslav, població situada en aquells moments a Txecoslovàquia i que avui dia forma part de la República Txeca.

## Carrera esportiva

Va participar, als 22 anys i en representació de Txecoslovàquia, als Jocs Olímpics d'Estiu de 1988 celebrats a Seül (Corea del Sud), on va aconseguir guanyar la medalla de plata en la prova masculina de llançament de javelina, un metall que trasnformà en or en els Jocs Olímpics d'Estiu de 1992 celebrats a Barcelona (Catalunya), on a més va establir un nou rècord olímpic amb un tir de 89.66 metres.
En els Jocs Olímpics d'Estiu de 1996 realitzats a Atlanta (Estats Units), i ja sota representació de la República Txeca, va aconseguir revalidar el títol olímpic, un fet que aconseguí repetir en els Jocs Olímpics d'Estiu de 2000 realitzats a Sydney (Austràlia), on va més va establir un nou rècord olímpic amb un tir de 90.17 metres. Participà en els seus cinquens Jocs en els Jocs Olímpics d'Estiu de 2004 realitzats a Atenes (Grècia), on només pogué finalitzar novè.
Al llarg de la seva carrera ha guanyat cinc medalles en el Campionat del Món d'atletisme, entre elles tres medalles d'or; i dues medalles en el Campionat d'Europa d'atletisme. Ha estat escollit dues vegades Trofeu Atleta Europeu de l'any (1996 i 2000) per l'Associació Europea d'Atletisme (AEA) i una vegada Atleta de l'any (2000) per l'Associació Internacional de Federacions d'Atletisme (IAAF)

## Enllaços externs

* (anglès) IAAF, perfil de Jan Železný
# West Liberty (Kentucky)

West Liberty és una població dels Estats Units a l'estat de Kentucky. Segons el cens del 2000 tenia 3.277 habitants.

## Demografia

Segons el cens del 2000, West Liberty tenia 3.277 habitants, 696 habitatges, i 446 famílies. La densitat de població era de 285,6 habitants/km².
Dels 696 habitatges en un 27,6% hi vivien nens de menys de 18 anys, en un 47,7% hi vivien parelles casades, en un 14,1% dones solteres, i en un 35,8% no eren unitats familiars. En el 32,8% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,71.
Per edats la població es repartia de la següent manera: un 10,1% tenia menys de 18 anys, un 14,8% entre 18 i 24, un 44,2% entre 25 i 44, un 19,4% de 45 a 60 i un 11,5% 65 anys o més.
L'edat mediana era de 36 anys. Per cada 100 dones de 18 o més anys hi havia 297,4 homes.
La renda mediana per habitatge era de 21.429 $ i la renda mediana per família de 30.875 $. Els homes tenien una renda mediana de 25.417 $ mentre que les dones 19.464 $. La renda per capita de la població era d'11.215 $. Entorn del 25,7% de les famílies i el 28,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Liberty». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- West Liberty». American Fact Finder. Oficina del Cens dels Estats Units, 12-01-2010.
# Griva de flancs escatosos

La griva de flancs escatosos (Zoothera andromedae) és un ocell de la família dels túrdids (Turdidae).

## Hàbitat i distribució

Habita els boscos de les terres baixes i muntanyes de Sumatra, oest de Java i les Illes Petites de la Sonda de Bali, Lombok, Flores, Timor, Wetar, Romang i Moa. També a les muntanyes de les illes de Luzon, Mindoro, Negros i Mindanao, a les Filipines.

## Referències

* ↑ «Griva de flancs escatosos». Cercaterm. TERMCAT, Centre de Terminologia. Rev. 20/01/2022(català)
# Piotr Krenitsin

Piotr Krenitsin (Imperi Rus, 1728 - Kamtxatka, 4 de juliol de 1770) (rus: Пётр Кузьмич Креницын), fou un explorador i capità/tinent de la Marina Imperial Russa. Després de la tràgica fi de Vitus Bering el 1741, fou el primer en dirigir una expedició a Alaska i les illes Aleutianes. Krenitsin hi fou enviat, junt a Mikhaïl Levaixov, per l'emperatriu Caterina II a explorar l'extrem septentrional de l'oceà Pacífic, i particularment la zona més propera a l'estret de Bering. Krenitsin comandà el vaixell St. Catherine i Levashev el St. Paul.

## Vida

Krenitsin i Levaixov van explorar la part oriental de la cadena de les illes Aleutianes fins que va començar el fred. Krenitsin va hivernar a l'estret que hi ha entre Unimak i la península d'Alaska. Alguns elements geogràfics de la costa d'Alaska, com les illes Avatanak, Akutan i Tigalda, varen rebre el nom per part de Krenitsin als mapes que es van publicar posteriorment. L'any següent, després de reprendre les seves prospeccions, tots dos vaixells hivernaren a Kamtxatka. El 4 de juliol de 1770 Krenitsin va morir ofegat al riu Kamtxatka i Levaixov va assumir el comandament de la flota expedicionària russa. Les illes Krenitzin i el volcà més alt de l'illa Onekotan van ser nomenats pel capità Mikhaïl Tebenkov en honor seu.

## Referències

* ↑ Coxe, William. Account of the Russian Discoveries Between Asia and America.
* ↑ «ExploreNorth». [Consulta: 22 novembre 2020].

## Enllaços externs

* The Naming of Alaska
* Fonts cartogràfiques per a la història dels descobriments geogràfics russos a l'oceà Pacífic
# Gumani

* Per a altres significats, vegeu «Atrai».
Gumani és un riu de Jharkhand a l'Índia. Neix a les muntanyes Rajmahal i corre en direcció nord-est cap a la vall de Barhait, o se li uneix el riu Moral, procedent de les muntanyes del nord. El riu unit corre llavors en direcció sud-est cap al pas de Ghatiari i finalment desaigua al riu Ganges prop de Mahadeo-nagar.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# IJmuiden

IJmuiden és una ciutat portuària del municipi de Velsen, a la província d'Holanda Septentrional, a l'oest dels Països Baixos. El port d'IJmuiden és el més gran dels Països Baixos, després del port de Rotterdam i el port d'Amsterdam. Hi ha un servei de transbordador a Newcastle (Regne Unit). El canal de la mar del Nord, que connecta el riu IJ amb el Mar del Nord, desemboca a IJmuiden. El nom «IJmuiden» ve del terme neerlandès Mond van het IJ (boca de l'IJ). L'1 de gener de 2013 tenia 30.160 habitants.
* Complex de rescloses amb la ciutat d'IJmuiden a la dreta
* Far d'IJmuiden
* Desembocadura del canal del Mar del Nord

## Enllaços externs

* Lloc web del municipi Velsen
# Taimuraz Màmsurov

Taimuraz Dzambèkovitx Màmsurov (en osset Таймураз Мамсыраты, en rus Таймураз Дзамбекович Мамсуров]) és l'actual president de la república caucàsica d'Ossètia del Nord, a la Federació Russa. Nascut a Beslan el 13 d'abril de 1954, i format en Enginyeria civil, la seva carrera política va començar a destacar en accedir l'any 2000 a la presidència del Parlament osset. Dos anys més tard es va convertir en el secretari general del partit Russia Unida a la regió, que en el conjunt de la Federació Russa sosté el president Vladímir Putin. L'any 2005 va succeir el dimissionari Aleksandr Dzasókhov a la presidència d'Ossètia del Nord - Alània.

## Enllaços externs

* (rus) Pàgina oficial del President de la República Arxivat 2009-06-06 a Wayback Machine.
# Jordi Costa i Riera

Jordi Costa i Riera (Vic, 1943 - Figueres, 1 d'octubre de 1985) fou un periodista català i primer director de Catalunya Ràdio. Estava casat amb Concepción Sala, amb qui va tenir un fill.
Llicenciat en periodisme per la Universitat de Navarra, va començar la seva trajectòria com a periodista a Ràdio Barcelona els anys 60, fins que el 1972 va ser nomenat director de Ràdio Reus. El 1982 va rebre l'encàrrec de crear Catalunya Ràdio, de la qual esdevindria el primer director. El 1983 es va reincorporar a la Cadena SER, on va esdevenir director de la freqüència de l'Alt Empordà, concretament SER Empordà a Figueres. Dos anys després va morir a l'Hospital de Figueres a causa d'una insuficiència renal. En l'encara jove producció radiofònica en català, va ser mestre de molts locutors, programadors i tècnics del mitjà informatiu.
En el seu record es va crear el Premi Jordi Costa i Riera de comunicació, impulsat per l'Ajuntament de Reus.

## Referències

* 1 2 «Jordi Costa Riera, periodista». El País, 02-10-1985 [Consulta: 13 març 2015].
* ↑ «Fallecimiento del periodista Jordi Costa» (en castellà). La Vanguardia, 02-10-1985, pàg. 18.
* ↑ Escoda i Vilà, Jordi. «Ràdio Reus». A: Memòria històrica d'un reusenc: la transició. Barcelona: Cossetània Edicions, 2007, p. 23-24 (El Tinter 73). ISBN 9788497912662.
* ↑ «El V Premi de Comunicació Jordi Costa i Riera premiarà espots que fomentin l'ús del català». Ajuntament de Reus, 2005. [Consulta: 13 març 2015].
* ↑ Tuset, Anna Saperas «Premis de sociolingüística Teresa Miquel i Pàmies i Jordi Costa i Llobera [sic, una font d'idees per dinamitzar lingüísticament els joves]». Llengua i ús: revista tècnica de política lingüística, 0, 30, 2004, pàg. 13–20. ISSN: 2013-052X.

## Enllaços externs

* «1983: Notícia de les primeres emissions de Catalunya Ràdio» (vídeo). TV3, 20-06-2016. «Jordi Costa, primer director de l'emissora, explica l'estructura de la programació inicial.»
# West Liberty (Ohio)

West Liberty és una població dels Estats Units a l'estat d'Ohio. Segons el cens del 2000 tenia 1.813 habitants.

## Demografia

Segons el cens del 2000, West Liberty tenia 1.813 habitants, 660 habitatges, i 432 famílies. La densitat de població era de 630,6 habitants per km².
Dels 660 habitatges en un 31,8% hi vivien nens de menys de 18 anys, en un 54,2% hi vivien parelles casades, en un 8,8% dones solteres, i en un 34,4% no eren unitats familiars. En el 31,4% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,2% tenia menys de 18 anys, un 6,4% entre 18 i 24, un 23,5% entre 25 i 44, un 19,3% de 45 a 60 i un 27,6% 65 anys o més.
L'edat mediana era de 43 anys. Per cada 100 dones de 18 o més anys hi havia 70,2 homes.
La renda mediana per habitatge era de 38.819 $ i la renda mediana per família de 51.193 $. Els homes tenien una renda mediana de 35.000 $ mentre que les dones 26.518 $. La renda per capita de la població era de 19.083 $. Aproximadament el 4,9% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Liberty». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- West Liberty». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Liam Whelan

William Augustine Whelan (1 d'abril de 1935 - 6 de febrer de 1958), també conegut com a Billy Whelan o Liam Whelan, fou un futbolista irlandès de la dècada de 19860.
Fou internacional amb la selecció de la República d'Irlanda. Pel que fa a clubs, defensà els colors del Manchester United. Disputà 98 partits amb el primer equip i marcà 52 gols.
Va morir amb només 22 anys en el desastre aeri de Múnic que patí el Manchester United.

## Referències

* ↑ «Perfil a united-front.org». Arxivat de l'original el 2012-06-17. [Consulta: 16 setembre 2018].
* ↑ «Irish Stamps Collectors News 1/08» (pdf). An Post. Arxivat de l'original el 2011-07-21. [Consulta: 4 febrer 2008].
* ↑ «The lost genius of Irish football: Remembering Liam Whelan, Dublin's Busby Babe». The 42, 06-02-2018. [Consulta: 14 febrer 2018].
# Guma

Guma és una ciutat censal de l'Índia. Antigament fou un dels Duars Orientals agregats al districte de Goalpara, a Assam. Tenia una superfície de prop de 254 km², dels quals només un 6,5% estava cultivat.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.